31/08/2016 | Administración LocalMunicipal
Cee
Resolución revogando competencias delegadas

Nº 484/2016 RESOLUCIÓN ALCALDÍA DON CRISTHIAN FERNANDO MAEZO PUIVECINO, o 22 de xullo de 2016. Considerando a Resolución da Alcaldía de data 18 de xuño de 2015 pola cal se delegaba na Xunta de Goberno Local a competencia establecida no apartado 1 da Disposición Adicional Segunda do TRLCSP, (agás os contratos menores que seguirá sendo competencia alcaldía), a saber, as competencias como órgano de contratación da Alcaldía respecto dos contratos de obras, subministro, servicios, de xestión de servizos públicos, especiales e privados cando o seu importe non supere o 10 por 100 dos recursos ordinarios do presuposto nin os seis millóns de euros incluídos os de carácter plurianual cando a súa duración non sexa superior a catro anos. Considerando a cláusula 15.4. dos Pregos de Cláusulas administrativas particulares que rexen para as obras financiadas pola Excma Deputación Provincial de A Coruña que literalmente di: “A negociación articularase en tres fases: 1. Nunha primeira fase o órgano encargado da negociación avaliará as proposicións recibidas aplicando os criterios de adxudicación recollidos no anexo V. I, previa comprobación de que cumpren os requisitos esixidos no sobre A.2. Nunha segunda fase o órgano de contratación comunicará a cada licitador a través da dirección de correo electrónico e/ou fax do licitador para os efectos de comunicacións indicada no sobre A) “Documentación”, en que posición está, especificando as puntuacións totais e parciais obtidas por todas as proposicións admitidas, sen que en ningún caso poida divulgarse a identidade das persoas licitadoras. A continuación convidará a todos os licitadores admitidos a presentar, nun prazo non superior a 48 horas, unha segunda oferta en relación cos aspectos de negociación que poidan ser mellorados polos licitadores e que se indican no anexo V. II (criterios de negociación).” Visto que para a mera remisión a cada licitador vía email ou fax levaría consigo celebrar Xuntas de Goberno cos únicos efectos de dar traslado do acordado polo órgano encargado de negociación (mesa de contratación permanente do Concello de CEE), en aras do principio de eficacia e celeridade administrativa, e de acordo coa facultade establecida no artigo 13.6 da Lei 30/1992 a tenor do cal: “A delegación será revogable en calquera momento polo órgano que a conferise” RESOLVO: PRIMEIRO.- Revogar a competencia delegada por Resolución da Alcaldía de 18 de xuño de 2015, so e exclusivamente no referente a segunda fase da negociación incluída na cláusula 15.4 transcrita no expositivo da presente resolución. SEGUNDO.- Comunicar esta resolución a todos os Concelleiros afectados e aos encargados dos diferentes Servizos Municipais, para o seu coñecemento e efectos. TERCEIRO.- O presente acordo surtirá efectos dende o día seguinte o da súa adopción, sen perxuizo da súa publicación no Boletín Oficial desta Provincia, conforme o apartado 2 do artigo 44 do do Real Decreto 2568/1986, de 28 de novembro, polo cal se aproba o Regulamento de Organización, Funcionamento e Réxime Xurídico das Entidades Locais. CUARTO.- Dar conta ao Pleno desta resolución na sesión ordinaria que se convoque. Mándao e asina o Sr. Alcalde, constando a firma Secretarial aos únicos efectos de dar fe pública e recoñecemento de firma. SR. ALCALDE A SECRETARA Ramón Vigo Sambade Sergio Victor Tolsada Berruguete